La Biblioteca Infantil celebra la Pasqua amb un divertit taller de marca pàgines
2025-07-24

Un divertit conill serà el protagonista de la nova activitat gratuïta d’Animació Lectora programada des de l’equip de Biblioteques Municipals de Burjassot. I, és que, també les xiquetes i els xiquets usuaris d’aquest servei municipal celebraran la Pasqua, el dimarts 11 d’abril a partir de les 18 hores.

En aquest divertit i sorprenent taller artístic s’explicarà l’origen el conill de Pasqua i, després d’aquest primer pas, s’ensenyarà també quines són les parts d’un llibre per a, seguidament, lliurar a cada participant una plantilla amb el material necessari per a fer el marca pàgines del conill de Pasqua.

Cadascun podrà acolorir i decorar el seu marca pàgines com més li agrade i, en finalitzar el taller, podran endur-se’l a casa, juntament amb un llibre de la Biblioteca Infantil, que podran agafar prestat, per a aprofitar les vacances de Pasqua amb les seues lectures favorites.